Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: 2004. évi CV. törvény (a továbbiakban: Hvt.) 51., 52., 97., 98. és 100. §-ban
Paragraph Index: 1967

(21) A HM szervek és szervezetek vezetői: • tevékenységüket hivatali felettesük, illetve szolgálati elöljárójuk irányításával végzik. Felelősek a honvédelemmel összefüggő, szakterületükhöz tartozó információk folyamatos gyűjtéséért és elemzéséért, az irányítási területükbe, alárendeltségükbe tartozó szerv, illetve szervezet munkájáért, a feladatok eredményes végrehajtásáért, a döntések előkészítéséért, annak során a jogszabályok, az állami irányítás egyéb jogi eszközei, az állami vezetők, a kabinetfőnök, illetve a Honvéd Vezérkar főnök normatív és egyedi rendelkezéseinek érvényre juttatásáért, az ügyintézési határidők betartásáért, a személyi állomány munkakörével összefüggő tevékenységéért, fegyelmi állapotáért, továbbképzéséért; • a szakterületük körébe tartozó döntéseket az érintett szervek, szervezetek vezetőivel történő kölcsönös információcsere és egyeztetés alapján készítik elő; • munkájuk során támogatják az államtitkár, a szakállamtitkárok, a kabinetfőnök, valamint a Honvéd Vezérkar főnök döntéshozatali tevékenységét, véleményezik a más szervek által kidolgozott okmányok tervezeteit. A vezetésük alatt álló szerv, illetve szervezet által kidolgozott okmányokat a szakirányítást végző vezetőn keresztül a hivatali felettesük (szolgálati elöljárójuk) útján terjesztik elő aláírásra, illetve jóváhagyásra; • megbízás alapján vezetőként, tagként, szakértőként közreműködnek a kormány-, a tárcaközi és a miniszter, valamint a Honvéd Vezérkar 2006/94. szám főnök által létrehozott, állandó (ideiglenes) jelleggel működő bizottságok, munkacsoportok munkájában; • a számukra megállapított hatáskörben képviselik a minisztériumot az Országgyűlés és a Kormány hivatalaiban, az országgyűlési bizottságok ülésein, más minisztériumoknál, a Magyar Honvédség katonai szervezeteinél, a társadalmi szervezeteknél, továbbá a nemzetközi szervezetekben; • vezetik (irányítják) saját és a HM SZMSZ által meghatározott szervezeteket. Ellátják mindazokat a tennivalókat, melyeket állandó, vagy eseti jelleggel hatáskörükbe utaltak; • elrendelik a hatáskörükbe tartozó szervek és szervezetek ellenőrzését; végrehajtják a vezetői (parancsnoki) ellenőrzési feladataikat; működtetik és fejlesztik a folyamatba épített, előzetes és utólagos vezetői ellenőrzési (a továbbiakban: FEUVE) rendszert; • kiadmányozási jogot gyakorolnak a hatáskörükbe tartozó ügyekben, illetve más minisztériumok hasonló beosztású vezetőivel való levelezésben; • beosztottjaikra vonatkozóan gondoskodnak a személyügyi, pénzügyi feladatok ellátásáról.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes